പുനീത് രാജ്കുമാറിന്റെ മരണത്തെതുടര്ന്ന് ഭക്ഷണമുപേക്ഷിച്ച ആരാധകന് മരിച്ചു കന്നഡ പവര്സ്റ്റാര് പുനീത് രാജ്കുമാറിന്റെ മരണത്തെതുടര്ന്ന് ഭക്ഷണമുപേക്ഷിച്ച ആരാധകന് മരിച്ചു. മാണ്ഡ്യ കെരഗോഡു ഗ്രാമവാസിയായ കെ. എം രാജുവാണ് മരിച്ചത്. പുനീതിന്റെ മരണത്തില് ആദരാഞ്ജലിയര്പ്പിക്കാന് പോവുന്നുവെന്ന് വീട്ടുകാരെ അറിയിച്ച് ശനിയാഴ്ചയാണ് രാജു വീട് വിട്ടിറങ്ങുന്നത്. മാണ്ഡ്യയിലെ സില്വര് ജൂബിലി പാര്ക്കിന് സമീപം കുഴഞ്ഞു വീണ ഇയാളെ വീട്ടിലെത്തിച്ചെങ്കിലും മരിക്കുകയായിരുന്നു. പുനീതിന്റെ മരണവാര്ത്ത അറിഞ്ഞതോടെ രാജു ഭക്ഷണം ഉപേക്ഷിക്കുകയായിരുന്നുവെന്ന് വീട്ടുകാര് പറഞ്ഞു. ഇതിന് മുമ്ബ് കൈകള് ബ്ലേഡ് ഉപയോഗിച്ച് മുറിച്ച് ആത്മഹത്യശ്രമം നടത്തിയതായും ബന്ധുക്കള് പറഞ്ഞിരുന്നു. ഡോ. രാജ്കുമാര് എന്ന ഹോട്ടല് നടത്തുകയായിരുന്നു രാജു. ജിമ്മില് വ്യായാമത്തിനിടെ ശാരീരിക അസ്വസ്ഥതകള് പ്രകടിപ്പച്ച പുനീതിനെ അടുത്തുള്ള ക്ലിനിക്കിലും പിന്നീട് വിക്രം ആശുപത്രിയിലും പ്രവേശിപ്പിച്ചിരുന്നു. അടിയന്തര ചികിത്സ നല്കിയെങ്കിലും മരണം സംഭവിക്കുകയായിരുന്നു.